
(.-) Logg inn — 


Russland gjenopptar angrepene i Ukraina 


Våpenhvilen skal ha blitt brutt, og lørdag ettermiddag sier Russland at angrepene 
fortsetter. Mandag skal partene møtes til nye samtaler. 





FLYKTER: Ukrainere flokker seg sammen under en ødelagt bro i flukten fra Kyiv. 
FOTO: EMILIO MORENATTI / AP 


Svein Vestrum Olsson Journalist + 6 til 


Publisert 5. mars kl. 05:26 Oppdatert 5. mars kl. 20:51 


Denne artikkelen tar for seg det som har skjedd i Ukraina det siste døgnet. Du kan blant 


annet lese om dette: 


e lrorrussern ke bombinge! 

e Putin sier alt går ette ne 

e Vil ha flyforbudssone — langer ut mot N 
e Advarer mot nytt kjernekraft-ang! 

e Flvalarm flere steder lørdag morge 

e Pro-russiske demonstrasjoner i Serbia 


Russlands forsvarsdepartement sier angrepene har starter opp igjen. De skylder på at 


Ukraina ikke har overholdt våpenhvilen. 
Men det samme har Russland blitt beskyldt for. 


Våpenhvilen skulle sikre at sivile kunne komme seg vekk, og var et resultat av 
forhandlinger mellom Russland og Ukraina. 


Mandag skal de to landene møtes til en tredje runde med samtaler, opplyser David 


Arakhamia i den ukrainske forhandlingsdelegasjonen. 

BOMBET: Enorme ødeleggelser etter russisk flyangrep i Bila Tserkva sør for Kyiv. 


- Våpenhvilen brutt 


Bystyret i Mariupol sa tidlig lørdag at russiske styrker ikke holdt den avtalte våpenhvilen 
langs hele ruten. 


Den internasjonale Røde Kors-komiteen sa at evakuering av sivile fra Mariupol og 
Volnovakha i Ukraina ikke ville starte lørdag på grunn konflikten. 


— Vi forblir i dialog med partene om en sikker rute for sivile fra forskjellige byer som er 
berørt av konflikten, sier Den internasjonale Røde Kors-komiteen (ICRC) i en uttalelse 
ifølge Reuters. 

Planen var å evakuere rundt 200.000 mennesker fra Mariupol og 15.000 fra Volnovakha. 


Men myndighetene i Mariupol måtte be innbyggerne gå i dekning. 


— Russerne fortsetter å bombe oss. Det er galskap, sa Mariupols varaordfører, Sergej Orlov, 
til BBC. 


Mariupol er en by øst i Ukraina med i underkant av en halv million innbyggere. 

HJELP: En soldat og en heimevernssoldat hjelper en familie å flykte og krysse Irpin-elva i utkanten av Kyiv. 
FOTO: EMILIO MORENATTI / AP 


«Hold ut» 


| en uttalelse fra myndighetene i byen på sosiale medier står det: 


- På grunn av det faktum at russisk side ikke overholder våpenhvilen og har fortsatt 
beskytningen både av Mariupol og området rundt byen, og av sikkerhetsmessige 
årsaker, har evakueringen av sivilbefolkningen blitt utsatt. 


| meldingen står det også at mer informasjon om evakueringen vil bli lagt ut snart. Politiet 
vil også informere innbyggerne i byen ved hjelp av høyttalere ved nye beskjeder. 





10:48 Zelenskyj: Barn døde av dehydrering 


10:38 21 sivile drepne i Sumy 


10:19 WHO: Minst 16 angrep på helsetjenesten 

Meldingen avsluttes med: «Mariupol-beboere, hold ut!». 


| en uttalelse fra bystyret lørdag formiddag het det at de forhandler med russisk side for å få 


bekreftet våpenhvile langs hele evakueringsruten, ifølge nyhetsbyrået Reuters. 


Etter avtale med ukrainske myndigheter skal det bli opprettet korridorer silk at 
sivilbefolkningen kan forlate byene Mariupol og Volnovakha under våpenhvilen. 


— Et kjent trekk 


Før meldingene om brudd på våpenhvilen, sa Tormod Heier, professor ved Forsvarets 
høyskole, at våpenhvilen er et ledd i å sminke krigens brutalitet. Han mener Russland har 
noen underliggende, realpolitiske interesser i våpenhvilen. 


— Det er et kjent trekk som vi også har Pr 
sett ved tidligere russiske kriger, blant NÅ | 
annet i Syria. Og det gir, sett med 
russiske øyne, hele krigen et lite, 
humant uttrykk oppe i all denne 
voldelige bombingen, sa Tormod 
Heier, professor ved Forsvarets 
høyskole og oberstløytnant i Hæren. 


Tror russerne vil øke 
bombingen 





Han forventet derfor en gradvis | 
opptrapping fra russerne når våpenhvilen FORKLARER: Tormod Heier, professor ved Forsvarets 


høyskole og oberstløytnant i Hæren. 
er OVer. 


HVITERUSSLAND er RUSSLAND 


De opprørskontrollerte 
områdene 

Institute for the Study of War / Rochan Consulting / NRK 


— Jeg tror at russerne vil øke bombingen av disse byene. For byene er utrolig viktige 
nøkkelpunkter for de russiske fremrykningsaksene. Hvis du ikke kommer rundt byene, må 
du slå deg gjennom, og det er nettopp fra disse byene at den politiske og militære 
forsvarsevnen organiseres og styres. Ved å nedkjempe disse byene, vil man fragmentere 


den ukrainske forsvarsevnen, sa Heier. 

MARIUPOL: Barn varmer seg under et teppe mens de venter på familiemedlemmer på sykehuset i Mariupol 
øst i Ukraina. 
FOTO: EVGENIY MALOLETKA / AP 


Havnebyen Mariupol ligger nær frontlinjen for krigen i Donbas i Øst-Ukraina. Byen har vært 
utsatt for harde angrep fra russiske styrker i fem dager. Det har vært kontinuerlige angrep 


fra russisk artilleri, og byen skal være omringet og avskåret fra alle forsyninger. 


Borgermesteren ba innstendig om militær assistanse til å opprette en humanitær korridor 
ut av byen, slik at man kan evakuere byens 400.000 innbyggere. 


Putin: Alt går etter planen 


Russlands president Vladimir Putin sier lørdag at alt går etter planen. Han sa også at 
ethvert land som forsøker å innføre et flyforbud over Ukraina vil bli ansett av Moskva som 
en part i konflikten. 


— Russlands forsvar vil oppnå alle målene, jeg er ikke i tvil om det, sier Putin. 


Han sa at sanksjonene mot Russland er som en krigserklæring. Samtidig avviste han at 


Russland har brutt våpenhvilen i Ukraina. 


Russland advarer mot å sende våpen til Ukraina, og sier det kan ende opp hos terrorister. 

Langer ut mot Nato 


President Volodymyr Zelenskyj har bedt Nato sørge for en flyforbudssone over 
Ukraina. Det ville innebære kampfly fra Nato for å hindre russiske fly over landet. 


Men på Natos utenriksministermøte fredag avviser forsvarsalliansen forslaget. 


— Vi er ikke en del av denne konflikten, men vi har et ansvar for at den ikke eskalerer og 
sprer seg fra Ukraina. Det vil være mer ødeleggende og farligere, sier Natos 
generalsekretær Jens Stoltenberg. 


Nato frykter en flyforbudssone vil resultere i konfrontasjon mellom Nato og Russland. 


| en sint beskjed til Nato uttaler Zelenskyj at Natos argument reflekterer «selvhypnosen til 
de som er svake og har dårlig selvtillit» og at Vestens tilbakeholdenhet indikerer at «ikke 
alle anser kampen for frihet som Europas fremste mål». 


Også Putin advarer sterkt mot flyforbud. Russlands president sa i en tale lørdag at 
ethvert land som forsøker å innføre et flyforbud over Ukraina vil bli ansett av 
Moskva som en part i konflikten. 





KRITIKK AV NATO: Ukrainas president, Volodymyr Zelenskyj 
FOTO: AFP 

— Alle som vil dø fra og med i dag vil dø på grunn av dere. På grunn av deres svakhet, på 
grunn av deres mangel på enhet, sier Zelenskyj, ifølge Axios. 


Advarer mot nytt kjernekraft-angrep 


Ifølge USAs FN-ambassadør er de russiske styrkene drøye 3 mil unna et nytt 


kjernekraftverket, melder The Guardian. Det skal dreie seg om Yuzhnoukrainsk, rundt 30 
mil sør for Kyiv. 


— Putin må stoppe sin galskap. Han må stoppe det nå, sa Linda Thomas-Greenfield i møtet 
i FNs sikkerhetsråd. 

ADVARER: USAs FN-ambassadør Linda Thomas-Greenfield under Sikkerhetsrådets krisemøte natt til lørdag 
om krigen i Ukraina. 


FOTO: CARLO ALLEGRI / REUTERS 





Natt til fredag begynte det å brenne på Ukrainas og Europas største atomkraftverk, 


Zaporizjzja, etter russiske angrep. Det førte til internasjonal bekymring for store radioaktive 
utslipp. 


Brannen er slukket, og det er ikke rapportert om noen radioaktive utslipp. Russiske 
soldater har nå kontroll på dette kjernekraftverket. 

FARLIG: Angrep på atomkraftverket Zaporizjzja natt til fredag. 


Fiyalarm flere steder i landet 


Tidlig lørdag morgen meldes det om flyalarm i Ukrainas hovedstad Kyiv og i Kyiv fylke, og i 
byene Isjernihiv, Zjytomyr og Sumy. 


Også i Lebedyn, er småby i Sumy oblast i det nordøstlige Ukraina har flyalarmen gått. Folk 
blir bedt om å søke tilflukt. 


Det er også kommet rapporter om gatekamper i Sumy, skriver Kyiv Independent. 


Flere eksplosjoner er hørt I Kharkiv natt til lørdag, melder avisen. 

BOMBET: Ødelagt kafé i Kharkiv 4. mars. 
FOTO: OLEKSANDR LAPSHYN / REUTERS 


Småbyen Trostjanets har falt 


Russland skal ha erobret småbyen Trostjanets, nordøst i Ukraina, ifølge ukrainske 
myndigheter. 


Guvernøren i Sumy-regionen der Trostjanets ligger, sier russiske styrker kontrollerer 
ambulansestasjonen og nekter leger å dra ut til sivile, med unntak av barn. 


Leger har blitt advart om at de vil bli skutt hvis de drar på egen hånd, sier guvernør Dmytro 


Zhyvytskyj, ifølge Sky News. 


Pro-russiske demonstrasjoner i Serbia 


Flere hundre tilhengere av ytre høyre-grupper marsjerte fredag kveld i sentrum av Serbias 


hovedstad Beograd til støtte for den russiske invasjonen av Ukraina, melder Reuters. 

DEMONSTRASJON: Pro-russiske demonstrasjoner i Beograd fredag 4. mars 
FOTO: STR / REUTERS 


Serbia har kritisert angrepet på Ukraina men har nektet å innføre sanksjonen mot 


Russland. Mange serbere er vennlig innstilt til Russland, og landene deler en ortodoks 
kristen tradisjon. 


Serbias president Aleksandar Vucic har klaget over press fra vestlige land mot Serbia, fordi 
myndighetene har tette bånd til Russland. 

STØTTER RUSSLAND: Pro-russiske demonstranter marsjerte i gatene i sentrale Beograd fredag kveld. 
FOTO: STR / REUTERS 


Publisert 5. mars kl. 05:26 Oppdatert 5. mars kl. 20:51 


Siste nytt 
10:49 Kvinne pågrepet i forbindelse med drapet på Martine Vik Magnussen 
10:48 Zelenskyj: Barn døde av dehydrering 
10:38 21sivile drepne i Sumy 
10:19 WHO: Minst 16 angrep på helsetjenesten 
10:17 Ble drept med kniv 
10:10 Flykninghjelpen lanserer nødhjelpsplan 
10:03 Svakt opp på børser i Europa 


10:02 Lviv ber om hjelp 


Følg nyhetsbildet ) 


Opphavsrett NRK O 2022 

Ansvarlig redaktør: Thor Gjermund Eriksen 
Nettsjef: Hildegunn Soldal 

